title: Padomes Lēmums (KĀDP) 2017/809 (2017. gada 11. maijs), atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu

text:
               12.5.2017

               LV

               Eiropas Savienības Oficiālais Vēstnesis

               L 121/39

         PADOMES LĒMUMS (KĀDP) 2017/809
   (2017. gada 11. maijs),
   atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu īstenošanu
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 26. panta 2. punktu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Eiropadome 2003. gada 12. decembrī pieņēma ES Stratēģiju masu iznīcināšanas ieroču izplatīšanas novēršanai, kuras III nodaļā iekļauts saraksts ar šādu ieroču izplatīšanas apkarošanas pasākumiem, kas ir jāveic gan Savienībā, gan trešās valstīs.

               (2)

               Savienība aktīvi īsteno minēto stratēģiju un veic pasākumus, kas uzskaitīti tās III nodaļā, jo īpaši piešķirot finanšu līdzekļus, lai atbalstītu konkrētus projektus, kurus īsteno daudzpusējas institūcijas, nodrošinot tehnisko palīdzību un speciālās zināšanas attiecībā uz daudzveidīgiem ieroču izplatīšanas novēršanas pasākumiem valstīm, kam tas ir nepieciešams, kā arī veicinot Apvienoto Nāciju Organizācijas (ANO) Drošības padomes lomu.

               (3)

               ANO Drošības padome 2004. gada 28. aprīlī pieņēma Rezolūciju 1540 (2004) (“ANO DPR 1540 (2004)”), kas bija pirmais starptautiskais instruments, kurā integrētā un visaptverošā veidā uzmanība pievērsta masu iznīcināšanas ieročiem, to nogādes līdzekļiem un ar tiem saistītajiem materiāliem. ANO DPR 1540 (2004) tika noteikti saistoši pienākumi visām valstīm nolūkā novērst un kavēt to, ka nevalstiski dalībnieki iegūst piekļuvi šādiem ieročiem un ar ieročiem saistītiem materiāliem. Tajā valstis tika arī aicinātas iesniegt ziņojumus Drošības padomes Komitejai, kas izveidota ar ANO DPR 1540 (2004) (“1540 komiteja”), par pasākumiem, ko tās veikušas vai iecerējušas veikt, lai īstenotu ANO DPR 1540 (2004).

               (4)

               ANO Drošības padome 2006. gada 27. aprīlī pieņēma Rezolūciju 1673 (2006) un nolēma, ka 1540 komitejai ir jāstiprina centieni, lai, izmantojot darba programmas, atbalsta un izpratnes veicināšanas pasākumus, palīdzību, dialogu un sadarbību, veicinātu ANO DPR 1540 (2004) pilnīgu īstenošanu. Tā arī aicināja 1540 komiteju kopā ar valstīm un starptautiskām, reģionālām un apakšreģionālām organizācijām izvērtēt iespējas apmainīties ar gūto pieredzi un atziņām un izvērtēt to, cik pieejamas ir programmas, ar kurām varētu veicināt ANO DPR 1540 (2004) īstenošanu.

               (5)

               ANO Drošības padome 2011. gada 20. aprīlī pieņēma Rezolūciju 1977 (2011) un nolēma uz desmit gadiem, līdz 2021. gada 25. aprīlim, pagarināt 1540 komitejas pilnvaru termiņu. Tā arī nolēma, ka 1540 komitejai ir jāturpina kāpināt centieni, lai veicinātu ANO DPR 1540 (2004) pilnīgu īstenošanu no visu valstu puses, aktīvi iesaistīties palīdzības piedāvājumu un pieprasījumu saskaņošanā, izmantojot tādus līdzekļus kā apmeklējumus pēc attiecīgās valsts uzaicinājuma, palīdzības pieprasījuma paraugus, rīcības plānus un citu informāciju, kas iesniegta 1540 komitejai, un veikt visaptverošu pārskatu par ANO DPR 1540 (2004) īstenošanas gaitu pirms 2016. gada decembra.

               (6)

               Drošības padome 2016. gada 15. decembrī vienbalsīgi pieņēma Rezolūciju 2325 (2016) un tādējādi apstiprināja 2016. gadā veiktā ANO DP Rezolūcijas 1540 (2004) visaptverošās pārskatīšanas procesa iznākumu. Tā aicināja visas valstis stiprināt valstu pasākumus, īstenojot ANO DPR 1540 (2004), un aicināja sniegt lielāku palīdzību valstu spēju veidošanai šajā ziņā, tostarp sniedzot brīvprātīgus ieguldījumus, kā arī aicināja uz lielāku sadarbību starp ieinteresētajām personām, pilsonisko sabiedrību un akadēmiskajām aprindām.

               (7)

               Padomes Vienotās rīcības 2006/419/KĀDP (1), Padomes Vienotās rīcības 2008/368/KĀDP (2) un Padomes Lēmuma 2013/391/KĀDP (3) īstenošana ir sekmējusi to, ka būtiski ir samazinājies tādu valstu skaits, kas nav sniegušas ziņojumus, kā arī tādu valstu skaits, kas nav sniegušas papildu informāciju, kuru 1540 komiteja ir pieprasījusi, ja ir bijis iesniegts nepilnīgs ziņojums.

               (8)

               ANO Atbruņošanās lietu birojam (UNODA), kas ir atbildīgs par materiālo un loģistikas atbalstu 1540 komitejai un tās ekspertu grupai, būtu jāuztic to projektu tehniskā īstenošana, kurus paredzēts īstenot saskaņā ar šo lēmumu.

               (9)

               Šis lēmums būtu jāīsteno saskaņā ar Finanšu un administratīvo pamatnolīgumu, ko Komisija un ANO noslēgušas attiecībā uz Savienības finanšu ieguldījumu ANO vadītās programmās vai projektos pārvaldību,

         IR PIEŅĒMUSI ŠO LĒMUMU.
   1. pants
   1.   Saskaņā ar ES Stratēģiju masu iznīcināšanas ieroču izplatīšanas novēršanai (“ES Stratēģija”), kurā noteikts mērķis – stiprināt ANO Drošības padomes lomu un uzlabot tās rīcībā esošās speciālās zināšanas, saskaroties ar ieroču izplatīšanas problēmām –, Savienība turpina atbalstīt Apvienoto Nāciju Organizācijas Drošības padomes Rezolūcijas (ANO DPR) 1540 (2004) un ANO DPR 1977 (2011) īstenošanu.
   2.   ANO DPR 1540 (2004) atbalsta projekti, kas atbilst ES stratēģijas pasākumiem, ir apakšreģionāli darbsemināri, valstu apmeklējumi, sanāksmes, pasākumi, apmācība un sabiedrisko attiecību centieni.
   3.   Projektu mērķi ir:

               —

               sekmēt attiecīgos valsts un reģionālā līmeņa centienus un spējas, izmantojot galvenokārt apmācības, spēju veidošanas un palīdzības veicināšanas pasākumus, cieši koordinējot ar citām Savienības programmām un citiem ANO DPR 1540 (2004) īstenošanā iesaistītajiem dalībniekiem, lai nodrošinātu sinerģiju un papildināmību,

               —

               veicināt to, ka jo īpaši tehniskās palīdzības, starptautiskās sadarbības un sabiedrības informēšanas jomās praktiski tiek īstenoti konkrēti ieteikumi, kas iekļauti gan 2009. gada visaptverošajā pārskatā par ANO DPR 1540 (2004) īstenošanas gaitu, gan tā visaptverošā pārskata rezultātos, kas veikts 2016. gadā,

               —

               pēc valstu lūguma atbalstīt brīvprātīgu ANO DPR 1540 (2004) valsts līmeņa īstenošanas rīcības plānu izstrādi,

               —

               veicināt, lai ANO DPR 1540 (2004) īstenošanā iesaistītos attiecīgas ieinteresētās personas no nozares un pilsoniskās sabiedrības.

         4.   Projektu detalizēts apraksts ir izklāstīts pielikumā.
   2. pants
   1.   Par šā lēmuma īstenošanu atbild Augstais pārstāvis.
   2.   Lēmuma 1. panta 2. punktā minētos projektus tehniski īsteno UNODA, attiecīgā gadījumā sadarbojoties ar Eiropas Drošības un sadarbības organizāciju (EDSO), Āfrikas Savienību, Amerikas valstu organizāciju un Arābu valstu līgu. UNODA ar EDSO noslēdz nolīgumu par konkrētu EDSO projektu īstenošanai nepieciešamo līdzekļu pārvedumu.
   3.   UNODA veic 1. panta 2. punktā minēto projektu tehnisko īstenošanu, atbildību un kontroli par to uzņemoties Augstajam pārstāvim. Minētajā nolūkā Augstais pārstāvis slēdz vajadzīgās vienošanās ar UNODA.
   3. pants
   1.   Finanšu atsauces summa 1. panta 2. punktā minēto projektu īstenošanai ir EUR 2 635 170,77. Kopējais lēstais budžets visam projektam kopumā ir EUR 2 672 770,77, ko nodrošina ar līdzfinansējumu no Eiropas Savienības vispārējā budžeta.
   2.   Izdevumus, ko finansē no 1. punktā minētās summas, pārvalda saskaņā ar procedūrām un noteikumiem, ko piemēro Eiropas Savienības vispārējam budžetam.
   3.   Komisija uzrauga 2. punktā minēto izdevumu pareizu pārvaldību. Minētajā nolūkā Komisija ar UNODA noslēdz finansēšanas nolīgumu. Minētajā nolīgumā paredz, ka UNODA ir jānodrošina Savienības ieguldījuma publiskums atbilstīgi tā apjomam. Tajā paredz arī to, ka galveno atbildību par 1. panta 2. punktā minēto projektu tehnisko īstenošanu Komisijas priekšā uzņemas UNODA.
   4.   Komisija cenšas noslēgt 3. punktā minēto finansēšanas nolīgumu, cik drīz vien iespējams pēc šā lēmuma stāšanās spēkā. Tā informē Padomi par jebkādām grūtībām minētajā procesā, kā arī par finansēšanas nolīguma noslēgšanas datumu.
   4. pants
   Augstais pārstāvis ziņo Padomei par šā lēmuma īstenošanu, pamatojoties uz UNODA sagatavotiem regulāriem ziņojumiem. Minētie ziņojumi ir Padomes veiktā novērtējuma pamatā. Komisija sniedz informāciju par 1. panta 2. punktā minēto projektu finansiālajiem aspektiem.
   5. pants
   1.   Šis lēmums stājas spēkā tā pieņemšanas dienā.
   2.   Šis lēmums zaudē spēku 36 mēnešus pēc 3. panta 3. punktā minētā finansēšanas nolīguma noslēgšanas vai – ja minētajā laikā netiek noslēgts neviens finansējuma nolīgums –, sešus mēnešus pēc tā pieņemšanas.

      Briselē, 2017. gada 11. maijā

            Padomes vārdā –

            priekšsēdētājs

         C. CARDONA

      (1)  Padomes Vienotā rīcība 2006/419/KĀDP (2006. gada 12. jūnijs), atbalstot Apvienoto Nāciju Organizācijas Drošības padomes Rezolūcijas 1540 (2004) īstenošanu un īstenojot ES Stratēģiju masu iznīcināšanas ieroču izplatīšanas novēršanai (OV L 165, 17.6.2006., 30. lpp.).

      (2)  Padomes Vienotā rīcība 2008/368/KĀDP (2008. gada 14. maijs), atbalstot Apvienoto Nāciju Organizācijas Drošības padomes Rezolūcijas 1540 (2004) īstenošanu un īstenojot ES Stratēģiju masu iznīcināšanas ieroču izplatīšanas novēršanai (OV L 127, 15.5.2008., 78. lpp.).

      (3)  Padomes Lēmums 2013/391/KĀDP (2013. gada 22. jūlijs), atbalstot Apvienoto Nāciju Organizācijas Drošības padomes Rezolūcijas 1540 (2004) par masu iznīcināšanas ieroču un to nogādes līdzekļu neizplatīšanu praktisku īstenošanu (OV L 198, 23.7.2013., 40. lpp.).

      PIELIKUMS
      1.   MĒRĶI

      Šā lēmuma vispārējais mērķis ir sekmēt to, ka saistībā ar ES Stratēģiju masu iznīcināšanas ieroču izplatīšanas novēršanai ar īpašiem pasākumiem tiek īstenotas ANO DPR 1540 (2004) un 1977 (2011), lai panāktu šādus mērķus: galvenokārt ar spēju veidošanas un palīdzības veicināšanas pasākumiem sekmēt attiecīgos valsts un reģionālā līmeņa centienus un spējas; veicināt to, ka jo īpaši tehniskās palīdzības, starptautiskās sadarbības un sabiedrības informētības vairošanas jomās praktiski tiek īstenoti konkrēti ieteikumi, kas iekļauti gan 2009. gada visaptverošajā pārskatā par ANO DPR 1540 (2004) īstenošanas gaitu, gan tā visaptverošā pārskata rezultātos, kas veikts 2016. gadā.
      2.   PASĀKUMI

      2.1.   Pasākumu mērķi

                  —

                  Atbalstīt uz konkrētām valstīm vērstas un reģionālas īstenošanas darbības, tostarp brīvprātīgu valsts līmeņa īstenošanas rīcības plānu vai ceļvežu ANO DPR 1540 (2004) svarīgāko prasību īstenošanai izstrādi, valsts ekspertu apmācību, reģionālu/apakšreģionālu koordinācijas centienu stiprināšanu un citas darbības, kas izstrādātas, lai veicinātu stabilu valsts līmeņa un apakšreģionālu īstenošanas procesu,

                  —

                  veicināt un atbalstīt ziņošanas universālumu, uz ko aicināts ANO DPR 1540 (2004),

                  —

                  stiprināt nozares un pilsoniskās sabiedrības lomu ANO DPR 1540 (2004) īstenošanā,

                  —

                  vairot informētību politikas veidotāju un nozares un pilsoniskās sabiedrības pārstāvju vidū par to, cik svarīga ir ANO DPR 1540 (2004) īstenošana,

                  —

                  uzlabot apakšreģionālo, reģionālo un starptautisko sadarbību attiecībā uz ANO DPR 1540 (2004) īstenošanu, pienācīgu uzmanību pievēršot 1540 komitejas un tās ekspertu grupas lomai, kā arī komitejas darba programmai,

                  —

                  sekmēt to, lai tiktu panākta lielāka sinerģija starptautisko ieinteresēto personu centienos ANO DPR 1540 (2004) īstenošanā, jo īpaši EDSO reģionā.

            2.2.   Pasākumu apraksts

                  a)

                  Rīkojoties ciešā sadarbībā ar 1540 komiteju, UNODA atbildēs uz ne vairāk kā septiņiem palīdzības pieprasījumiem no valstīm, prioritāti piešķirot valstīm no EDSO reģiona, Āfrikas reģiona, kā arī Persijas līča un Tuvo Austrumu reģiona. Sniegtā palīdzība būs izstrādāta tā, lai dotu valstīm iespēju veikt papildu praktiskus pasākumus ANO DPR 1540 (2004) prasību īstenošanai valsts līmenī, tādējādi atbildot uz palīdzības pieprasījumiem, ko valstis iesniedz 1540 komitejai. Šāda palīdzība papildinās 1540 komitejas saskaņošanas funkciju, bet neietvers tehniskā aprīkojuma nodrošināšanu vai iegādi.

                  b)

                     UNODA atbalstīs centienus panākt ziņošanas universālumu. Kaut arī ANO DPR 1540 (2004) valstis tiek aicinātas ne vēlāk kā sešu mēnešu laikā pēc rezolūcijas pieņemšanas iesniegt pirmo ziņojumu 1540 komitejai par to veiktajiem vai plānotajiem pasākumiem minētās rezolūcijas īstenošanai, arvien vēl ir virkne valstu, kas ziņojumus nesniedz. Minētajā kontekstā UNODA ar sava Āfrikas reģionālā centra (UNREC) un Āzijas un Klusā okeāna reģionālā centra (UNRCPD) starpniecību un ciešā saistībā ar Āfrikas Savienību un attiecīgajiem reģionālajiem Eiropas Savienības Ķīmisko, bioloģisko, radioloģisko un kodolmateriālu riska mazināšanas izcilības centriem (“reģionālie ES CBRN izcilības centri”) atbalstīs ne vairāk kā piecas valsts vai reģionāla līmeņa darbības, kas īpaši vērstas uz valstīm, kuras nesniedz ziņojumus.

                  c)

                  Turklāt UNODA atbalstīs trīs reģionālus/apakšreģionālus apmācības kursus valstu izraudzītiem valsts kontaktpunktiem nolūkā koordinēt ANO DPR 1540 (2004) īstenošanu valstu līmenī un palīdzēt attīstīt kontaktpunktu tīklu, kā arī uzlabot to saziņu ar 1540 komiteju.

                  d)

                  Viena no UNODA darbībām būs pasūtīt EDSO sekretariātam pētījumu par to, kā veicināt turpmāku sinerģiju to attiecīgo starptautisko ieinteresēto personu centienos, kas ir iesaistītas ANO DPR 1540 (2004) īstenošanā EDSO reģionā.

                  e)

                     UNODA atbalstīs ne vairāk kā trīs ANO DPR 1540 (2004) reģionālās nozares konferences. Kopš 2012. gada Vācijas valdība ar atbalstu, ko sniedz ES atbalsta un izpratnes veicināšanas programma attiecībā uz divējāda lietojuma precēm un UNODA, Vīsbādenes pilsētā ir rīkojusi četras konferences ieinteresētajām personām no nozares un pilsoniskās sabiedrības aprindām nolūkā veicināt nozares un privātā sektora iesaisti ANO DPR 1540 (2004) īstenošanā. Viens no iznākumiem ceturtajā no šīm konferencēm, kura notika 2015. gada novembrī sadarbībā ar 1540 komiteju, tās ekspertu grupu un UNODA, bija kopēja izpratne par reģionālās pieejas stiprināšanu, proti, rīkot līdzīgas konferences tādās vietās kā Āzijā, Latīņamerikā un EDSO reģionā. Turpmākām reģionālām konferencēm, kas paredzētas nozares ieinteresētajām personām, būtu jāpapildina darbs attiecīgo tādu Savienības programmu ietvaros kā, piemēram, ES CBRN izcilības centri un/vai ES P2P eksporta kontroles programmas.

                  f)

                     UNODA organizēs vai atbalstīs darbseminārus pilsoniskās sabiedrības, akadēmisko aprindu un nozares pārstāvjiem, kas vērsti uz 2016. gada visaptverošā pārskata par ANO DPR 1540 (2004) īstenošanas gaitu praktisko īstenošanu. Šajā sakarībā UNODA atbalstīs to valstu amatpersonu dalību apmācības kursos un citās spēju veidošanas darbībās, kuras pieprasa palīdzību.

            Pēc vajadzības UNODA centīsies panāk sinerģiju ar darbībām, ko veic citi ANO DPR 1540 (2004) īstenošanā iesaistītie dalībnieki, reģionālie ES CBRN izcilības centri, kā arī citas Savienības atbalstītās programmas šajā jomā.
      2.3.   Pasākumu rezultāti

      Ar papildu pasākumiem, kas valstīm jāveic, lai pilnībā īstenotu ANO DPR 1540 (2004), tiek panākta tās uzlabota īstenošana; lai īstenotu minētās rezolūcijas galvenās prasības, tiek izstrādāti efektīvi un reālistiski valstu rīcības plāni vai ceļveži; tiek pastiprināti izmantotas reģionālas un apakšreģionālas koordinācijas pieejas, lai īstenotu ANO DPR 1540 (2004); un tiek veidotas efektīvas iesaistīto valstu un palīdzības sniedzēju partnerības.
      Lielāks skaits pirmreizējo ziņojumu no valstīm, kas vēl nav iesniegušas pirmo valsts ziņojumu par ANO DPR 1540 (2004) īstenošanu.
      Nozares un pilsoniskās sabiedrības pārstāvju lielāka iesaiste starptautiskos, reģionālos un valsts līmeņa ANO DPR 1540 (2004) īstenošanas centienos.
      Lielāka sabiedrības informētība par to, cik svarīga ir ANO DPR 1540 (2004) un 2009. un 2016. gada visaptverošo pārskatu rezultātu pilna īstenošana.
      3.   PASĀKUMU PARTNERI

         UNODA ciešā sadarbībā ar 1540 komiteju turpinās veidot efektīvas partnerības ar attiecīgajām reģionālajām organizācijām, jo īpaši ar EDSO, Āfrikas Savienību, Arābu valstu līgu, kā arī ES CBRN izcilības centriem, kuri saņem finansiālu atbalstu no Eiropas Komisijas un kuru darbību kopīgi realizē Kopīgais pētniecības centrs (JRC) un ANO Starpreģionālais noziedzības un tieslietu pētniecības institūts (UNICRI).
      Attiecībā uz projektiem EDSO reģionā UNODA noslēdz nolīgumu ar EDSO par līdzekļu pārvedumu, kas nepieciešams šādu projektu īstenošanai, tādējādi pilnībā izmantojot Saprašanās memorandu par kopīgu projektu īstenošanu saistībā ar masu iznīcināšanas ieroču neizplatīšanu, kuru UNODA un EDSO sekretariāts noslēdza 2011. gadā.

         UNODA, lai nodrošinātu efektīvu sinerģiju un izvairītos no dublēšanās, uzturēs sadarbību arī ar citām starptautiskām organizācijām un aģentūrām, tostarp Starptautisko Atomenerģijas aģentūru (SAEA), Ķīmisko ieroču aizlieguma organizāciju (OPCW), Pasaules Veselības organizāciju (PVO), Apvienoto Nāciju Organizācijas Pārtikas un lauksaimniecības organizāciju (FAO) un Pasaules Dzīvnieku veselības organizāciju (OIE).
      4.   MIJIEDARBĪBA AR SAVIENĪBAS CENTIENIEM

      Pamatojoties uz regulāru UNODA sniegtu informāciju par savu darbību, Savienība var lemt šos centienus papildināt ar mērķtiecīgu diplomātisko darbību, kas vērsta uz informētības vairošanu saistībā ar valsts rīcības plānu īstenošanu un valsts ziņojumu iesniegšanu.
      5.   PASĀKUMU ATBALSTA SAŅĒMĒJI

                  —

                  Valstis, valstu amatpersonas,

                  —

                  1540 komiteja un citas ANO struktūras,

                  —

                  starptautiskās, reģionālās un apakšreģionālās organizācijas,

                  —

                  valdības un organizācijas, kas saskaņā ar ANO DPR 1540 (2004) sniedz un saņem tehnisku palīdzību,

                  —

                  pilsoniskā sabiedrība un nozare.

            6.   NORISES VIETA

         UNODA izraudzīsies iespējamās sanāksmju, darbsemināru un citu pasākumu norises vietas. Norises vietu izvēles kritērijs cita starpā būs konkrētā reģiona attiecīgās valsts vēlme un apņemšanās rīkot pasākumu. Valstu apmeklējumu vai attiecībā uz konkrētu valsti veiktu darbību norises vietas būs atkarīgas no uzaicinājumiem no ieinteresētajām valstīm un attiecīgā gadījumā – no 1540 komitejas lēmumiem saskaņā ar komitejas darba programmu.
      7.   NORISES ILGUMS

      Kopējais paredzētais projekta norises ilgums ir 36 mēneši.


title: Eiropas Centrālās bankas Lēmums (ES) 2015/509 ( 2015. gada 18. februāris ), ar kuru atceļ Lēmumu ECB/2013/6 par noteikumiem tam, kā pašu emitētas nenodrošinātas valsts garantētas banku obligācijas izmanto par nodrošinājumu Eurosistēmas monetārās politikas operācijās, Lēmumu ECB/2013/35 par papildu pasākumiem attiecībā uz Eurosistēmas refinansēšanas operācijām un nodrošinājuma atbilstību un Lēmuma ECB/2014/23 par atlīdzību par noguldījumiem, atlikumiem un virsrezervju turējumiem 1., 3. un 4. pantu (ECB/2015/9)

text:
               2.4.2015

               LV

               Eiropas Savienības Oficiālais Vēstnesis

               L 91/1

         EIROPAS CENTRĀLĀS BANKAS LĒMUMS (ES) 2015/509
   (2015. gada 18. februāris),
   ar kuru atceļ Lēmumu ECB/2013/6 par noteikumiem tam, kā pašu emitētas nenodrošinātas valsts garantētas banku obligācijas izmanto par nodrošinājumu Eurosistēmas monetārās politikas operācijās, Lēmumu ECB/2013/35 par papildu pasākumiem attiecībā uz Eurosistēmas refinansēšanas operācijām un nodrošinājuma atbilstību un Lēmuma ECB/2014/23 par atlīdzību par noguldījumiem, atlikumiem un virsrezervju turējumiem 1., 3. un 4. pantu (ECB/2015/9)
   EIROPAS CENTRĀLĀS BANKAS PADOME,
   ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu, 12.1. pantu un 34.1. panta otro ievilkumu,
   tā kā:

               (1)

               Skaidrības un konsekvences nolūkā, kā arī lai vienkāršotu Eurosistēmas nodrošinājuma regulējumu, Lēmumā ECB/2013/6 (1) un Lēmumā ECB/2013/35 (2), kā arī Lēmuma ECB/2014/23 (3) 1. pantā noteiktos pienākumus iekļāva Eiropas Centrālās bankas Pamatnostādnē (ES) 2015/510 (ECB/2014/60) (4), kas ir galvenais tiesību akts attiecībā uz Eurosistēmas monetārās politikas instrumentiem un procedūrām.

               (2)

               Skaidrības un konsekvences nolūkā, kā arī lai vienkāršotu Eurosistēmas tiesisko regulējumu, Lēmuma ECB/2014/23 3. panta noteikumus iekļāva Pamatnostādnē ECB/2012/27 (5) un Lēmuma ECB/2014/23 4. panta noteikumus iekļāva Pamatnostādnē ECB/2014/9 (6).

               (3)

               Tādēļ Lēmumi ECB/2013/6, ECB/2013/35, kā arī Lēmuma ECB/2014/23 1., 3. un 4. pants būtu jāatceļ,

         IR PIEŅĒMUSI ŠĀDU LĒMUMU.
   1. pants
   Lēmumu ECB/2013/6, ECB/2013/35 un Lēmuma ECB/2014/23 1. panta atcelšana
   1.   Ar šo atceļ Lēmumus ECB/2013/6 un ECB/2013/35.
   2.   Ar šo atceļ Lēmuma ECB/2014/23 1. pantu.
   3.   Atsauces uz 1. un 2. punktā norādītajiem atceltajiem lēmumiem un atcelto pantu uzskata par atsaucēm uz Pamatnostādni (ES) 2015/510 (ECB/2014/60).
   2. pants
   Lēmuma ECB/2014/23 3. un 4. panta atcelšana
   1.   Ar šo atceļ Lēmuma ECB/2014/23 3. un 4. pantu.
   2.   Atsauces uz atcelto Lēmuma ECB/2014/23 3. pantu uzskata par atsaucēm uz Pamatnostādnes ECB/2012/27 II pielikuma 12. panta 5. punktu.
   3.   Atsauces uz atcelto Lēmuma ECB/2014/23 4. pantu uzskata par atsaucēm uz Pamatnostādnes ECB/2014/9 5. panta 2. un 3. punktu.
   3. pants
   Stāšanās spēkā
   1.   Šā lēmuma 1. pants stājas spēkā 2015. gada 1. maijā.
   2.   Šā lēmuma 2. pants stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Frankfurtē pie Mainas, 2015. gada 18. februārī

            ECB prezidents

         Mario DRAGHI

      (1)  2013. gada 20. marta Lēmums ECB/2013/6 par noteikumiem tam, kā pašu emitētas nenodrošinātas valsts garantētas banku obligācijas izmanto par nodrošinājumu Eurosistēmas monetārās politikas operācijās (OV L 95, 5.4.2013., 22. lpp.).

      (2)  2013. gada 26. septembra Lēmums ECB/2013/35 par papildu pasākumiem attiecībā uz Eurosistēmas refinansēšanas operācijām un nodrošinājuma atbilstību (OV L 301, 12.11.2013., 6. lpp.).

      (3)  2014. gada 5. jūnija Lēmums ECB/2014/23 par atlīdzību par noguldījumiem, atlikumiem un virsrezervju turējumiem (OV L 168, 7.6.2014., 115. lpp.).

      (4)  Eiropas Centrālās bankas 2014. gada 19. decembra Pamatnostādne (ES) 2015/510 par Eurosistēmas monetārās politikas regulējuma īstenošanu (ECB/2014/60) (skatīt šā Oficiālā Vēstneša 1. lpp.).

      (5)  2012. gada 5. decembra Pamatnostādne ECB/2012/27 par Eiropas automatizēto reālā laika bruto norēķinu sistēmu (TARGET2) (OV L 30, 30.1.2013., 1. lpp.).

      (6)  2014. gada 20. februāra Pamatnostādne ECB/2014/9 par nacionālo centrālo banku iekšzemes aktīvu un pasīvu pārvaldības operācijām (OV L 159, 28.5.2014., 56. lpp.).


title: 2012/710/ES: Padomes Lēmums ( 2012. gada 13. novembris ) par to, lai Igaunija sāktu daktiloskopijas datu automatizētu apmaiņu

text:
               20.11.2012

               LV

               Eiropas Savienības Oficiālais Vēstnesis

               L 321/61

         PADOMES LĒMUMS
   (2012. gada 13. novembris)
   par to, lai Igaunija sāktu daktiloskopijas datu automatizētu apmaiņu
   (2012/710/ES)
   EIROPAS SAVIENĪBAS PADOME,
   ņemot vērā Padomes Lēmumu 2008/615/TI (2008. gada 23. jūnijs) par pārrobežu sadarbības pastiprināšanu, jo īpaši apkarojot terorismu un pārrobežu noziedzību (1), un jo īpaši tā 25. pantu,
   ņemot vērā Padomes Lēmumu 2008/616/TI (2008. gada 23. jūnijs) par to, kā īstenot Lēmumu 2008/615/TI (2), un jo īpaši tā 20. pantu un pielikuma 4. nodaļu,
   tā kā:

               (1)

               Saskaņā ar Protokolu par pārejas noteikumiem, kas pievienots Līgumam par Eiropas Savienību, Līgumam par Eiropas Savienības darbību un Eiropas Atomenerģijas kopienas dibināšanas līgumam, tādu aktu tiesiskās sekas, kurus Savienības iestādes un struktūras pieņēmušas, pirms stājās spēkā Lisabonas līgums, paliek nemainīgas tiktāl, ciktāl minētie akti netiks atcelti, anulēti vai grozīti, piemērojot Līgumus.

               (2)

               Tādējādi Lēmuma 2008/615/TI 25. pants ir piemērojams, un Padomei ir jāpieņem vienprātīgs lēmums par to, vai dalībvalstis ir īstenojušas minētā lēmuma 6. nodaļas noteikumus.

               (3)

               Lēmuma 2008/616/TI 20. pantā ir noteikts, ka Lēmuma 2008/615/TI 25. panta 2. punktā minētos lēmumus pieņem, pamatojoties uz izvērtējuma ziņojumiem, ko izstrādā ar anketas palīdzību. Attiecībā uz datu automatizētu apmaiņu saskaņā ar Lēmuma 2008/615/TI 2. nodaļu izvērtējuma ziņojuma pamatā ir izvērtējuma inspekcija un izmēģinājuma darbības.

               (4)

               Saskaņā ar Lēmuma 2008/616/TI pielikuma 4. nodaļas 1.1. punktu Padomes attiecīgās darba grupas izstrādātā anketa attiecas uz katru no automatizētās datu apmaiņas veidiem, un dalībvalstij tā ir jāaizpilda, tiklīdz dalībvalsts uzskata, ka tā izpilda priekšnosacījumus, lai veiktu attiecīgās kategorijas datu apmaiņu.

               (5)

               Igaunija ir aizpildījusi anketu par datu aizsardzību un anketu par daktiloskopijas datu apmaiņu.

               (6)

               Igaunija ir veikusi sekmīgas izmēģinājuma darbības ar Austriju.

               (7)

               Igaunijā ir notikusi izvērtējuma inspekcija, un Austrijas izvērtējuma grupa ir sagatavojusi ziņojumu par izvērtējuma inspekciju un nosūtījusi to Padomes attiecīgajai darba grupai.

               (8)

               Padomei ir iesniegts vispārējs izvērtējuma ziņojums, kurā apkopoti anketas, izvērtējuma inspekcijas un izmēģinājuma darbību rezultāti attiecībā uz daktiloskopijas datu apmaiņu,

         IR PIEŅĒMUSI ŠO LĒMUMU.
   1. pants
   Attiecībā uz daktiloskopijas datu automatizētu meklēšanu Igaunija ir pilnībā īstenojusi Lēmuma 2008/615/TI 6. nodaļā paredzētos vispārējos datu aizsardzības noteikumus un no šā lēmuma spēkā stāšanās dienas ir tiesīga saņemt un sniegt personas datus saskaņā ar minētā lēmuma 9. pantu.
   2. pants
   Šis lēmums stājas spēkā tā pieņemšanas dienā.

      Briselē, 2012. gada 13. novembrī

            Padomes vārdā –

            priekšsēdētājs

         V. SHIARLY

      (1)  OV L 210, 6.8.2008., 1. lpp.

      (2)  OV L 210, 6.8.2008., 12. lpp.


title: Padomes lēmums (1989. gada 13. marts) par Eiropas Ekonomikas kopienas un Islandes Republikas Nolīguma Otrā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai

text:
Avis juridique important

|

31989D0330

Official Journal L 136 , 19/05/1989 P. 0009 - 0009 Finnish special edition: Chapter 2 Volume 7 P. 0037  Swedish special edition: Chapter 2 Volume 7 P. 0037

PADOMES LĒMUMS(1989. gada 13. marts)par Eiropas Ekonomikas kopienas un Islandes Republikas Nolīguma Otrā papildu protokola slēgšanu sakarā ar Spānijas Karalistes un Portugāles Republikas pievienošanos Kopienai(89/330/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu, jo īpaši tā 113. pantu,ņemot vērā Komisijas ieteikumu,tā kā saskaņā ar Regulu (EEK) Nr. 839/88 [1]muitas nodokļu iekasēšana, ko desmit valstu Kopienā piemēro atsevišķiem no Spānijas un Portugāles ievedamiem produktiem, tika pilnībā atlikta, kad šie nodokļi samazinājās līdz 2 % vai zemākam līmenim;tā kā jānoslēdz Otrais papildu protokols 1972. gada 22. jūlijā Briselē parakstītajam Eiropas Ekonomikas kopienas un Islandes Republikas Nolīgumam[2], lai noteiktu pilnīgu nodokļu iekasēšanas atlikšanu par nolīguma darbības jomā iekļautajiem produktiem, ko Islandē ieved no Spānijas, kad šādi nodokļi samazinās līdz diviem vai mazāk procentiem,IR PIEŅĒMUSI ŠO LĒMUMU.1. pantsAr šo Kopienas vārdā apstiprina Eiropas Ekonomikas kopienas un Islandes Republikas Nolīguma Otro papildu protokolu sakarā ar Spānijas Karalistes un Portugāles Republikas pievienošanos Kopienai.Protokola teksts ir pievienots šim lēmumam.2. pantsPadomes priekšsēdētājs sniedz nolīguma 3. pantā paredzēto ziņojumu[3].3. pantsŠis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī.Briselē, 1989. gada 13. martāPadomes vārdā priekšsēdētājsC. SOLCHAGA CATALAN[1] OV L 87, 31.3.1988., 1. lpp.[2] OV L 301, 31.12.1972., 2. lpp.[3] Protokola spēkā stāšanās datumu Padomes Ģenerālsekretariāts publicēs Eiropas Kopienu Oficiālajā Vēstnesī.


title: 2006/611/EK: Dalībvalstu valdību pārstāvju Lēmums Padomes sanāksmē ( 2006. gada 10. aprīlis ) par Iekšējā nolīguma, ar ko groza Iekšējo nolīgumu ( 2000. gada 18. septembris ) par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu, provizorisku piemērošanu

text:
               9.9.2006

               LV

               Eiropas Savienības Oficiālais Vēstnesis

               L 247/46

         DALĪBVALSTU VALDĪBU PĀRSTĀVJU LĒMUMS PADOMES SANĀKSMĒ
   (2006. gada 10. aprīlis)
   par Iekšējā nolīguma, ar ko groza Iekšējo nolīgumu (2000. gada 18. septembris) par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu, provizorisku piemērošanu
   (2006/611/EK)
   EIROPAS KOPIENAS DALĪBVALSTU VALDĪBU PĀRSTĀVJI, TIEKOTIES PADOMES SANĀKSMĒ,
   ņemot vērā Eiropas Kopienas dibināšanas līgumu,
   ņemot vērā 2000. gada 23. jūnijā Kotonū (Beninā) parakstīto ĀKK un EK partnerattiecību nolīgumu, kas grozīts ar 2005. gada 25. jūnijā Luksemburgā parakstīto nolīgumu, turpmāk “Nolīgums, ar ko groza ĀKK un EK nolīgumu”,
   ņemot vērā Komisijas projektu,
   tā kā:

               (1)

               Saskaņā ar ĀKK un EK nolīguma 95. panta 3. punktu ĀKK un EK Ministru padome 2005. gada 25. jūnijā ir pieņēmusi Lēmumu Nr. 5/2005 (1) par pārejas posma pasākumiem, kas piemērojami laikā no parakstīšanas dienas līdz pārskatītā ĀKK un EK partnerattiecību nolīguma spēkā stāšanās dienai.

               (2)

               Šo pārejas posma pasākumu pieņemšana izraisa Nolīguma, kas groza ĀKK un EK nolīgumu, noteikumu vairākuma agrīnu piemērošanu, izņemot grozījumus, kuri attiecas uz daudzgadu finanšu satvaru, un noteikumus, kas attiecas uz cīņu pret terorismu un sadarbību masu iznīcināšanas ieroču izplatības apkarošanā, kas ir nosacījums Padomes lēmumam par finanšu resursu pieejamību.

               (3)

               Dalībvalstu valdību pārstāvji, tiekoties Padomē, ir pieņēmuši Iekšējo nolīgumu, ar ko groza 2000. gada 18. septembra Iekšējo nolīgumu par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu, turpmāk “Nolīgums, ar ko groza Iekšējo nolīgumu”. Šis Nolīgums, ar ko groza Iekšējo nolīgumu, nevar stāties spēkā, kamēr to nav pieņēmusi katra dalībvalsts saskaņā ar tās konstitucionālām prasībām.

               (4)

               Saskaņā ar 2. pantu ĀKK un EK Ministru padomes Lēmumā Nr. 5/2005, dalībvalstīm un Kopienai būs jāveic vajadzīgie pasākumi minētā lēmuma īstenošanā, katrai darbojoties savā vārdā.

               (5)

               Tādēļ, lai noteiktu procedūras, kas dalībvalstīm jāievēro Nolīguma, ar ko groza ĀKK un EK nolīgumu agrīnas piemērošanas laikā, būtu jānosaka provizoriska piemērošana Nolīgumam, ar ko groza Iekšējo nolīgumu,

         IR NOLĒMUŠI ŠĀDI.
   1. pants
   Iekšējo nolīgumu starp dalībvalstu valdību pārstāvjiem Padomes sanāksmē, ar ko groza Iekšējo nolīgumu (2000. gada 18. septembris) par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu, piemēro provizoriski no 2005. gada 25. jūnija.
   Nolīguma, ar ko groza Iekšējo nolīgumu, teksts ir pievienots šim lēmumam.
   2. pants
   Šis lēmums stājas spēkā vienlaikus ar pārejas posma pasākumiem Nolīguma, ar ko groza ĀKK un EK nolīgumu, agrīnai piemērošanai.
   Tas paliek spēkā, līdz stājas spēkā Nolīgums, ar ko groza Iekšējo nolīgumu.
   3. pants
   Šo lēmumu publicē Eiropas Savienības Oficiālajā Vēstnesī.

      Luksemburgā, 2006. gada 10. aprīlī

            Dalībvalstu valdību vārdā —

            priekšsēdētāja

         U. PLASSNIK

      (1)  OV L 287, 28.10.2005., 1. lpp.
    ---documentbreak---

               9.9.2006

               LV

               Eiropas Savienības Oficiālais Vēstnesis

               L 247/48

         IEKŠĒJAIS NOLĪGUMS
   starp dalībvalstu valdību pārstāvjiem Padomes sanāksmē, ar ko groza Iekšējo nolīgumu (2000. gada 18. septembris) par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu
   EIROPAS KOPIENAS DALĪBVALSTU VALDĪBU PĀRSTĀVJI, TIEKOTIES PADOMES SANĀKSMĒ,
   ŅEMOT VĒRĀ Eiropas Kopienas dibināšanas līgumu,
   ŅEMOT VĒRĀ 2000. gada 23. jūnijā Kotonū (Beninā) parakstīto ĀKK un EK partnerattiecību nolīgumu, turpmāk “ĀKK un EK nolīgums”,
   ŅEMOT VĒRĀ Komisijas projektu,
   TĀ KĀ:

               (1)

               Ar 2004. gada 27. aprīļa lēmumu Padome pilnvaroja Komisiju sākt sarunas ar ĀKK valstīm ar nolūku izdarīt grozījumus ĀKK un EK nolīgumā. Sarunas noslēdzās 2005. gada 23. februārī Briselē. Nolīgums, ar ko groza ĀKK un EK nolīgumu, tika parakstīts 2005. gada 25. jūnijā Luksemburgā.

               (2)

               Tādēļ būtu jāgroza Iekšējais nolīgums starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu (1), turpmāk “Iekšējais nolīgums”.

               (3)

               Ir jāgroza ar Iekšējo nolīgumu iedibinātā procedūra, lai ņemtu vērā izmaiņas 96. un 97. pantā, kā noteikts Nolīgumā, ar ko groza ĀKK un EK nolīgumu. Šī procedūra būtu jāgroza arī tādēļ, lai ņemtu vērā jauno 11.b pantu, kura pirmā daļa ir būtisks Nolīguma, ar ko groza ĀKK un EK nolīgumu, elements,

         IR NOLĒMUŠI ŠĀDI.
   1. pants
   Iekšējo nolīgumu (2000. gada 18. septembris) starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, īstenojot ĀKK un EK partnerattiecību nolīgumu, groza šādi:

               1)

               3. pantu aizstāj ar šādu pantu:
               “3. pants
               Dalībvalstu nostāju ĀKK un EK nolīguma 11.b, 96. un 97. panta īstenošanai, ja šī nostāja skar jautājumus, kas ir to kompetencē, pieņem Padome pielikumā izklāstītajā kārtībā.
               Ja paredzētie pasākumi attiecas uz jautājumiem, kas ir dalībvalstu kompetencē, Padome var pieņemt lēmumu arī pēc dalībvalsts ierosinājuma.”

               2)

               9. pantu aizstāj ar šādu pantu:
               “9. pants
               Šo nolīgumu, kurš sastādīts vienā oriģināleksemplārā angļu, čehu, dāņu, franču, grieķu, holandiešu, igauņu, itāliešu, latviešu, lietuviešu, maltiešu, poļu, portugāļu, slovāku, slovēņu, somu, spāņu, ungāru, vācu un zviedru valodā un kura visi divdesmit teksti ir vienlīdz autentiski, deponē Padomes Ģenerālsekretariāta arhīvā, kas izsniedz apstiprinātu norakstu visu parakstītāju valstu valdībām.”

               3)

               Pielikumu aizstāj ar šo:

                  “PIELIKUMS

                              1)

                              Pirms nolīguma 96. pantā izklāstītā konsultāciju procesa sākšanas Kopiena un tās dalībvalstis izmanto visas iespējas politiskam dialogam ar ĀKK valsti atbilstīgi ĀKK un EK nolīguma 8. pantam, izņemot īpašas steidzamības gadījumus. Dialogs atbilstīgi 8. pantam ir sistemātisks un ir formalizējams ĀKK un EK nolīguma VII pielikuma 2. pantā noteiktajā kārtībā. Attiecībā uz dialogu, ko risina valsts, reģionālā un apakšreģionālā līmenī, – ja iesaistās Apvienotā parlamentārā asambleja, to pārstāv amatā esošie līdzpriekšsēdētāji vai ieceltie aizstājēji.

                              2)

                              Ja, izsmēlusi visas iespējas risināt dialogu atbilstīgi ĀKK un EK nolīguma 8. pantam, pēc Komisijas vai dalībvalsts iniciatīvas Padome uzskata, ka kāda ĀKK valsts nav izpildījusi kādu pienākumu attiecībā uz kādu no būtiskajiem ĀKK un EK nolīguma 9. vai 11.b pantā minētajiem elementiem, kā arī smagos korupcijas gadījumos attiecīgo ĀKK valsti uzaicina uz konsultācijām saskaņā ar ĀKK un EK nolīguma 11.b, 96. vai 97. pantu, ja vien nav īpaša steidzamība.
                              Padome pieņem lēmumu ar kvalificētu balsu vairākumu.
                              Konsultācijās Kopienu pārstāv Padomes prezidentvalsts un Komisija, un tajās cenšas ievērot pārstāvības līmeņa vienlīdzību. Konsultācijās koncentrējas uz pasākumiem, kas attiecīgajai pusei jāveic, un tās norit ĀKK un EK nolīguma VII pielikumā noteiktajā kārtībā.

                              3)

                              Ja, beidzoties ĀKK un EK nolīguma 11.b, 96. vai 97. pantā konsultācijām paredzētajiem termiņiem, par spīti attiecīgiem centieniem risinājums nav rasts, vai nekavējoties steidzamos gadījumos vai ja bijis atteikums rīkot konsultācijas, Padome atbilstīgi šiem pantiem ar kvalificētu balsu vairākumu pēc Komisijas priekšlikuma var lemt par atbilstīgu pasākumu veikšanu, tostarp arī par daļēju nolīguma darbības apturēšanu. Lai ĀKK un EK nolīguma piemērošanu attiecībā uz konkrēto ĀKK valsti apturētu pilnīgi, Padome lēmumu pieņem vienprātīgi.
                              Šie pasākumi paliek spēkā līdz brīdim, kad Padome ir izmantojusi pirmajā daļā norādīto piemērojamo procedūru, lai pieņemtu lēmumu, ar ko groza vai atceļ iepriekš pieņemtos pasākumus, vai, attiecīgā gadījumā, līdz lēmumā norādītā laikposma beigām.
                              Šim nolūkam Padome iepriekš minētos pasākumus regulāri pārskata vismaz reizi pusgadā.
                              Padomes priekšsēdētājs par šādi pieņemtajiem pasākumiem pirms to stāšanās spēkā ziņo attiecīgajai ĀKK valstij un ĀKK un EK Ministru padomei.
                              Padomes lēmumu publicē Eiropas Savienības Oficiālajā Vēstnesī. Ja pasākumus pieņem nekavējoties, paziņojumu ĀKK valstij un ĀKK un EK Ministru padomei nosūta vienlaikus ar uzaicinājumu rīkot konsultācijas.

                              4)

                              Par jebkuru lēmumu, kas pieņemts saskaņā ar 2. un 3. punktu, tūdaļ pilnā mērā informē Eiropas Parlamentu.”

         2. pants
   Šo nolīgumu katra dalībvalsts apstiprina saskaņā ar tās konstitucionālajām prasībām. Katras dalībvalsts valdība paziņo Padomes Ģenerālsekretariātam par procedūru pabeigšanu, kas vajadzīgas, lai šis nolīgums stātos spēkā.
   Ja ir ievēroti šā panta pirmās daļas noteikumi, šis nolīgums stājas spēkā vienlaikus ar Nolīgumu, ar ko groza ĀKK un EK nolīgumu (2). Tas paliek spēkā visu minētā nolīguma darbības laiku.

      Hecho en Luxemburgo, el diez de abril de dos mil seis.
      V Lucemburku dne desátého dubna dva tisíce šest.
      Udfærdiget i Luxembourg den tiende april to tusind og seks.
      Geschehen zu Luxemburg am zehnten April zweitausendsechs.
      Kahe tuhande kuuenda aasta aprillikuu kümnendal päeval Luxembourgis.
      'Εγινε στo Λουξεμβούργο, στις δέκα Απριλίου δύο χιλιάδες έξι.
      Done at Luxembourg on the tenth day of April in the year two thousand and six.
      Fait à Luxembourg, le dix avril deux mille six.
      Fatto a Lussemburgo, addì dieci aprile duemilasei.
      Luksemburgā, divtūkstoš sestā gada desmitajā aprīlī.
      Priimta du tūkstančiai šeštų metų balandžio dešimtą dieną Liuksemburge.
      Kelt Luxembourgban, a kettőezer hatodik év április tizedik napján.
      Magħmul fil-Lussemburgu, fl-għaxar jum ta' April tas-sena elfejn u sitta.
      Gedaan te Luxemburg, de tiende april tweeduizend zes.
      Sporządzono w Luksemburgu dnia dziesiątego kwietnia roku dwa tysiące szóstego.
      Feito no Luxemburgo, em dez de Abril de dois mil e seis.
      V Luxemburgu dňa desiateho apríla dvetisícšesť.
      V Luxembourgu, desetega aprila leta dva tisoč šest.
      Tehty Luxemburgissa kymmenentenä päivänä huhtikuuta vuonna kaksituhattakuusi.
      Som skedde i Luxemburg den tionde april tjugohundrasex.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallone, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         Za Českou republiku

         På Kongeriget Danmarks vegne

         Für die Bundesrepublik Deutschland

         Eesti Vabariigi nimel

         Για την Ελληνική Δημοκρατία

         Por el Reino de España

         Pour la République française

         Thar cheann Na hÉireann
         For Ireland

         Per la Repubblica italiana

         Για την Κυπριακή Δημοκρατία

         Latvijas Republikas vārdā

         Lietuvos Respublikos vardu

         Pour le Grand-Duché de Luxembourg

         A Magyar Köztársaság részéről

         Għar-Repubblika ta' Malta

         Voor het Koninkrijk der Nederlanden

         Für die Republik Österreich

         W imieniu Rzeczypospolitej Polskiej

         Pela República Portuguesa

         Za Republiko Slovenijo

         Za Slovenskú republiku

         Suomen tasavallan puolesta
         För Republiken Finland

         För Konungariket Sverige

         For the United Kingdom of Great Britain and Northern Ireland

      (1)  OV L 317, 15.12.2000., 376. lpp.

      (2)  Šā nolīguma spēkā stāšanās datumu Padomes Ģenerālsekretariāts publicē Eiropas Savienības Oficiālajā Vēstnesī.


title: Padomes Lēmums (KĀDP) 2016/2112 (2016. gada 1. decembris), ar ko groza Lēmumu 2014/401/KĀDP par Eiropas Savienības Satelītcentru

text:
               2.12.2016

               LV

               Eiropas Savienības Oficiālais Vēstnesis

               L 327/78

         PADOMES LĒMUMS (KĀDP) 2016/2112
   (2016. gada 1. decembris),
   ar ko groza Lēmumu 2014/401/KĀDP par Eiropas Savienības Satelītcentru
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu un 31. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 26. jūnijā pieņēma Lēmumu 2014/401/KĀDP par Eiropas Savienības Satelītcentru un ar ko atceļ Vienoto rīcību 2001/555/KĀDP par Eiropas Savienības Satelītcentra izveidi (1).

               (2)

               Eiropas Savienības Satelītcentra (“SATCEN”) valdei vajadzētu būt iespējai uz dažām sanāksmēm uzaicināt ekspertus no attiecīgām valstīm, starptautiskām organizācijām, struktūrām un vienībām, lai viņi sniegtu informāciju par konkrētiem jautājumiem.

               (3)

                  SATCEN vajadzētu būt atbildīgam par to starptautisko nolīgumu īstenošanu, ko Savienība ir noslēgusi kopējās ārpolitikas un drošības politikas jomā saistībā ar SATCEN darbībām.

               (4)

               Lēmums 2014/401/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2014/401/KĀDP groza šādi:

               1)

               lēmuma 6. panta 4. punktu aizstāj ar šādu:
               “4.   SATCEN direktors vai direktora pārstāvis parasti piedalās valdes sanāksmēs. Sanāksmēs var piedalīties arī Eiropas Savienības Militārās komitejas priekšsēdētājs, Eiropas Savienības Militārā štāba ģenerāldirektors un Eiropas Savienības Civilo operāciju komandieris. Valdes sanāksmēs pēc valdes ielūguma var piedalīties arī attiecīgu Savienības iestāžu, aģentūru, struktūru un vienību pārstāvji, kā arī trešo valstu, starptautisko organizāciju un vienību pārstāvji, lai sniegtu informāciju par konkrētiem darba kārtības jautājumiem.”;

               2)

               lēmuma 20. pantā pēc 2. punkta pievieno šādu punktu:
               “2.a   SATCEN pēc valdes piekrišanas ir atbildīgs par to starptautisko nolīgumu īstenošanu, ko Savienība ir noslēgusi kopējās ārpolitikas un drošības politikas jomā tiktāl, ciktāl tie skar SATCEN darbības.”

         2. pants
   Šis lēmums stājas spēkā tā pieņemšanas dienā.

      Briselē, 2016. gada 1. decembrī

            Padomes vārdā –

            priekšsēdētājs

         A. ÉRSEK

      (1)  Padomes Lēmums 2014/401/KĀDP (2014. gada 26. jūnijs) par Eiropas Savienības Satelītcentru un ar ko atceļ Vienoto rīcību 2001/555/KĀDP par Eiropas Savienības Satelītcentra izveidi (OV L 188, 27.6.2014., 73. lpp.).


title: Padomes Lēmums 2011/764/KĀDP ( 2011. gada 28. novembris ), ar ko atceļ Lēmumu 2011/210/KĀDP par Eiropas Savienības militāro operāciju, lai atbalstītu humānās palīdzības operācijas, reaģējot uz krīzes situāciju Lībijā ( EUFOR Libya )

text:
               29.11.2011

               LV

               Eiropas Savienības Oficiālais Vēstnesis

               L 314/35

         PADOMES LĒMUMS 2011/764/KĀDP
   (2011. gada 28. novembris),
   ar ko atceļ Lēmumu 2011/210/KĀDP par Eiropas Savienības militāro operāciju, lai atbalstītu humānās palīdzības operācijas, reaģējot uz krīzes situāciju Lībijā (EUFOR Libya)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 1. aprīlī pieņēma Lēmumu 2011/210/KĀDP (1).

               (2)

               Eiropas Savienības operācijas komandieris ar 2011. gada 27. oktobra vēstuli informēja par operācijas štāba slēgšanu 2011. gada 10. novembrī. Tādēļ Lēmums 2011/210/KĀDP atbilstīgi tā 13. panta 3. punktam būtu jāatceļ no 2011. gada 10. novembra.

               (3)

               Ar Padomes Lēmumu 2008/975/KĀDP (2008. gada 18. decembris), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (ATHENA) (2), noteiktas procedūras, lai attiecībā uz operāciju veiktu revīziju un iesniegtu pārskatus,

         IR PIEŅĒMUSI ŠO LĒMUMU.
   1. pants
   Ar šo atceļ Lēmumu 2011/210/KĀDP no 2011. gada 10. novembra. Šī atcelšana neskar Lēmumā 2008/975/KĀDP izklāstīto operāciju revīzijas un pārskatu iesniegšanas kārtību.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 28. novembrī

            Padomes vārdā –

            priekšsēdētāja

         K. SZUMILAS

      (1)  OV L 89, 5.4.2011., 17. lpp.

      (2)  OV L 345, 23.12.2008., 96. lpp.


title: 2012/683/ES: Eiropas Parlamenta un Padomes Lēmums ( 2012. gada 25. oktobris ) par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2011/019 ES/ Galicia Metal )

text:
               7.11.2012

               LV

               Eiropas Savienības Oficiālais Vēstnesis

               L 307/77

         EIROPAS PARLAMENTA UN PADOMES LĒMUMS
   (2012. gada 25. oktobris)
   par Eiropas Globalizācijas pielāgošanās fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Spānijas pieteikums EGF/2011/019 ES/Galicia Metal)
   (2012/683/ES)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību (1) un jo īpaši tā 28. punktu,
   ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanās fonda izveidi (2) un jo īpaši tās 12. panta 3. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas Globalizācijas pielāgošanās fonds (EGF) ir izveidots, lai sniegtu papildu atbalstu darba ņēmējiem, kuru atlaišana ir saistīta ar globalizācijas izraisītām lielām strukturālām pārmaiņām pasaules tirdzniecības modeļos, un lai palīdzētu viņiem atgriezties darba tirgū.

               (2)

               Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, tajā iekļaujot atbalstu darba ņēmējiem, kuru atlaišana ir tieši saistīta ar pasaules finanšu un ekonomikas krīzi.

               (3)

               Saskaņā ar 2006. gada 17. maija Iestāžu nolīgumu EGF līdzekļus var izmantot, nepārsniedzot maksimālo summu EUR 500 miljoni gadā.

               (4)

               Spānija 2011. gada 28. decembrī iesniedza pieteikumu, lūdzot piešķirt EGF atbalstu saistībā ar 878 darbinieku atlaišanu 35 uzņēmumos, kuri darbojas NACE 2. redakcijas 25. nodaļas nozarē (“Gatavo metālizstrādājumu ražošana, izņemot mašīnas un iekārtas”) NUTS II reģionā – Galisijā (ES11) Spānijā, un līdz 2012. gada 28. maijam sniedza papildu informāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Ņemot to vērā, Komisija ierosina izmantot līdzekļus EUR 2 029 235 apmērā.

               (5)

               Tādēļ ir jāizmanto EGF līdzekļi, lai nodrošinātu finansiālu ieguldījumu saistībā ar Spānijas iesniegto pieteikumu,

         IR PIEŅĒMUŠI ŠO LĒMUMU.
   1. pants
   Eiropas Savienības 2012. finanšu gada vispārējā budžetā Eiropas Globalizācijas pielāgošanās fonda līdzekļus izmanto, lai piešķirtu EUR 2 029 235 saistību un maksājumu apropriācijās.
   2. pants
   Šo lēmumu publicē Eiropas Savienības Oficiālajā Vēstnesī.

      Strasbūrā, 2012. gada 25. oktobrī

            Eiropas Parlamenta vārdā –

            priekšsēdētājs

         M. SCHULZ

            Padomes vārdā –

            priekšsēdētājs

         A. D. MAVROYIANNIS

      (1)  OV C 139, 14.6.2006., 1. lpp.

      (2)  OV L 406, 30.12.2006., 1. lpp.